דנמרק באירוויזיון 2022

דנמרק השתתפה באירוויזיון 2022, שהתקיים בטורינו שבאיטליה, עם השיר "The Show" של להקת REDDI. זו הייתה השתתפותה ה-50 של המדינה באירוויזיון. בדומה לשנותיה הקודמות בתחרות, רשות השידור הדנית DR הפיקה את הקדם הארצי לאירוויזיון, "Dansk Melodi Grand Prix", שממנו נבחר הנציג והשיר. בשנה זו כשלה המדינה בניסיון להעפיל לגמר התחרות.

 רקע 

קדם לאירוויזיון 2022, דנמרק השתתפה בתחרות האירוויזיון ארבעים ותשע פעמים, מאז הופעת הבכורה שלה ב-1957. היא הגיעה למקום הראשון שלוש פעמים: ב-1963, עם "Dansevise" של גרטה ויורגן אינגמן; ב-2000, עם "Fly on the Wings of Love" בביצוע האחים אולסן וב-2013 עם השיר "Only Teardrops" של אמילי דה פורסט. באירוויזיון 2021 הגיע הצמד הדני פיר ופלמה, עם השיר "Øve os på hinanden", למקום ה-11 בחצי הגמר, ולא העפילו לשלב הבא בתחרות. דנמרק בחרה את כל נציגיה באמצעות הקדם "Dansk Melodi Grand Prix".

 לפני האירוויזיון 
תחרות Dansk Melodi Grand Prix 2022 הייתה המהדורה ה-52 של הקדם הדני לאירוויזיון. היא התקיימה ב-5 במרץ 2022 בעיר הרנינג ובהנחייתם של טינה מולר ומרטין בריגמן. שודרה ב-DR1, באתר האינטרנט של רשות השידור ובשירותי הסטרימינג של DR TV. צפו במשדר 985,000 צופים בדנמרק בלבד.

שמונה שירים, כולם בליווי תזמורת הקדם המסורתית של DR, התחרו בערב אחד שבו נקבעה הזוכה על פי שתי מערכות הצבעה: בראשונה, שלושת השירים שקיבלו את מרב הנקודות העפילו לשלב הבא באירוע. היא שילבה את ההצבעות לפני המופע, שנקלטו ב-28 בפברואר עד 4 במרץ, וההצבעות שהוזנו במשדר על ידי הקהל. במערכה השנייה אופסו כל נתוני ההצבעות. הצופים יכלו להצביע באמצעות הודעת SMS או ביישומון Melodi Grand Prix.

ב-27 באוגוסט 2021 פתחה רשות השידור הדנית את תקופת הגשת השירים לוועדה המקצועית. היא הסתיימה ב-29 באוקטובר. על פי DR, השנה היא תבחר את השיר הדני לאירוויזיון בהתאם לפוטנציאל שיש בו לייצג את המוזיקה הדנית על כל גווניה. ועדה בת שישה חברים בחרה שמונה שירים מתוך רשימת המועמדים להתחרות בקדם הארצי. היא הורכבה מלארס רטילינגסגארד (ראש אגף המוזיקה והאסטרטגיה ב-DR), לוטה פרייס (מגישת רדיו ב-DR P4), מריה פנטינו (מגישת רדיו ב-DR P3), אנדרו ינסן (מגיש רדיו ב-DR P4), מתיאס באקינסן (ראש אגף המוזיקה של DR P3) ובטינה כהבר (מפיקת הקדם).

 רשימת המשתתפים 

 אמן שיר כותבים ג'וזי אלינור וג'ק וורן "Let Me Go" בנג'מין רוזנבוהם, יולי אגאארד, קטרין בריקסן, מייקל מרטינוס סורנסן ג'ונקר "Kommet for at blive" כריסטיאן ינקר דר ואר אנגנג "En skønne dag" קלאוס רינברג, אמה פי, ראמוס הדבוי מורטן פיליפסן "Happy Go Lucky" קאספר הולם לארסן, מורטן פיליפסן, ראסמוס רידאהל פולד אפקט "Rave ned de hårde drenge" אלכסנדר סקוט דירביי, קלאוס ואלדורף תומסן, קאספר ברוהן נילסן פטריק דורגן "Vinden suser ind" דניאל סקפמן, יפק קרונבק, אולה ביורן היירינג אלברטסן, פטריק דורגן Conf3ssions "Hallelujah" יון נורגאד, מו דנבי, ניקולאי פלגריני, פטריק דלטון, רייצ'ל פרנר Reddi "The Show" צ'יף 1, איהאן היידר, יוליה פברין, רמה, סיגי סאברי

 הגמר 
אירוע הגמר של הקדם התקיים ב-5 במרץ 2022. שלושת המתחרים שקיבלו את מרב הקולות של ההצבעה השבועית ביישומון "Dansk Melodi Grand Prix" (10%), של הקולות מהודעות ה-SMS (12%) וההצבעה ביישומון בזמן המשדר (78%) העפילו לשלב הבא. בשלב הבא זהות הזוכה נקבעה באמצעות שילוב של קולות ה-SMS וההצבעה באפליקציה ביחס 24/76.

+ גמר – 5 במרץ 2022 סדראמןשירקהלסך הכלמיקוםתוצאה הצבעה שבועית SMS אפליקציה 1 פטריק דורגן "Vinden suser ind" – – – 0% 5 הודח 2 Conf3ssions  "Hallelujah" 10%  12%  78%  100% 1 העפילו לתלת-קרב 3 דר ואר אנגנג "En skønne dag" – – – 0% 5 הודחו 4 פולד אפקט "Rave ned de hårde drenge" 10%  12% – 22% 4 הודחו 5 ג'וזי אלינור וג'ק וורן "Let Me Go" 10% – 78%  88% 3 העפילו לתלת-קרב 6 מורטן פיליפסן "Happy Go Lucky" – – – 0% 5 הודח 7 Reddi "The Show"  – 12%  78%  90% 2 העפילו לתלת-קרב 8 ג'ונקר "Kommet for at blive" – – – 0% 5 הודח

+ סופר-גמר – 5 במרץ 2022 סדר אמן שיר קהל סך הכל מיקוםSMSאפליקציה 1 Conf3ssions  "Hallelujah" 6% 26% 32% 2 2 Reddi "The Show" 9% 28% 37% 1 3 ג'וזי אלינור וג'ק וורן "Let Me Go" 9% 22% 31% 3

 באירוויזיון 
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-25 בינואר 2022 נקבע בהגרלת חצאי הגמר כי דנמרק תופיע בחלק השני של חצי הגמר הראשון.

לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. דנמרק הופיעה כמדינה ה-12, לאחר קרואטיה ולפני אוסטריה. ב-10 במאי 2022 ביצעה REDDI את "The Show" על בימת חצי הגמר הראשון של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 13 עם 55 נקודות.

 הערות שוליים 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:דנמרק באירוויזיון
קטגוריה:מדינות באירוויזיון 2022
קטגוריה:2022 בדנמרק